Shpirti i Shenjtë

Shpirti i Shenjtë është në fe të ndryshme qënia shpirtërore më e lartë. Në besimin hebraik dhe të krishterë, shpirti i Perëndisë. Në hebraizëm "ruah hakodesh" ("Shpirti i Shenjtë") tregon fuqinë hyjnore që mbush njerzit, p.sh. profetët. Koncepti "Shpirti i Shenjtë" është rrymë kryesore veçanërisht në krishterim, me të cilin tregohet personi i tretë i Trinisë, bashkëpërbërës, bashkëveprues dhe i njëjtë me Atin dhe Birin, megjithëse Ai është Personi i Tretë i fundit që i zbulohet njerëzimit. Në pikëpamjet e krishtera Shpirti i Shenjtë nënkupton vetë Perëndinë, pra shpirtin e Tij, një formë, ose një shfaqje të Perëndisë.

Në Besëlidhjen e Re
Të krishterët besojnë që Shpirti i Shenjtë i shpie njerzit në besimin e Jezusit dhe u jep atyre aftësinë për të bërë një jetë të krishtere. Shpirti banon brenda çdo të krishteri të vërtetë, trupi i çdo njërit prej tyre është tempulli i Tij (1 Kor 3:16). Shpirti i Shenjtë është përshkruar si një Këshilltar apo Ndihmues, që i prin njerzit në rrugën e së vërtetës. Veprimi i Shpirtit në jetën e njeriut besohet të japë përfundime të mira, të njohura si "Fruti i Shpirtit të Shenjtë". Shpirti i Shenjtë i shfaq këto dhunti duke e mundësuar një njeri me aftësitë e veta të lindura. Nëpërmjet ndikimit të Shpirti të Shenjtë një njeri e shikon më qartë botën përreth tij (saj) dhe mund të përdorë mendjen dhe trupin e tij (saj) në mënyrë të atillë që i kapërcen aftësitë e tij (saj) të mëparëshme. Shpirti i Shenjtë jep dhuratën e hirit, profecisë, foljes së gjuhëve të ndryshme, shërimit, dhe diturisë. Këto dhurata sidoqoftë nuk duhet të shihen thjeshtë si hir. Të krishterët që kanë një pikëpamje të tillë besojnë se këto dhunti u dhanë vetëm në kohët e Besëlidhjes së Re. Pothuajse të gjithë të krishterët pajtohen në përgjithësi se disa "dhunti shpirtërore" ndodhin edhe sot e kësaj dite, përfshi dhuntinë e drejtimit, mësimit, dhënies, udhëheqjes, dhe mëshirës (p.sh. Rom 12:6-8). Pëjetimi i Shpirtit të Shenjtë nganjëhjerë lidhet me mirosjen.

Jezusi e përshkruan Shpirtin e Shenjtë si "Ngushëllues" (apo fuqidhënës) në ungjillin e Gjonit 14:26. Pas ringjalljes së Tij, Krishti u tha nxënësve të Tij se ata "do të pagëzoheshin me Shpirtin e Shenjtë", dhe do të merrnin fuqi nga kjo ndodhi (Veprat 1:4-8), një premtim që u plotësua në ngjarjet e rrëfyera në kreun e dytë të Veprave të apostujve. Në Rrëshajën e parë, nxënësit e Jezusit ishin mbledhur në Jeruzalem kur një erë e fuqishme u dëgjua dhe gjuhëzat e flakës u shfaqën mbi kokat e tyre. Një turmë shumëgjuhëshe i dëgjuan dishepujt duke folur, dhe secili prej tyre i dëgjonte ata duke folur në gjuhën e vet amtare.

Në ungjillin e Gjonit, theksohet jo çfarë bëri Shpirti i Shenjtë për Jezusin, por që Jezusi ua dha nxënësve të tij Shpirtin. Kristologjia "më e lartë" e shikon Jezusin si një qengj të flijuar, dhe si ardhës midis njerëzimit me qëllim ti japë atij Shpirtin e Perëndisë.

Detyrat dhe dhuntitë e Shpirtit të Shenjtë

 * Shpirti i Shenjtë jep jetën dhe shpëtimin (Rom 8,2)
 * Shpirti i Shenjtë jep aftësitë (2. Tim 1,7).
 * Shpirti i Shenjtë mëson (1 Kor 2, 12).
 * Shpirti i Shenjtë krijon bashkësi (2. Kor 13,13)
 * Shpirti i Shenjtë dëshmon të Vërtetën (1. Gjon 5,5-9).

Sipas traditës katolike Shpirti i Shenjtë dhuron shtatë dhunti të cilat pasqyrohen tek një njeri: Kjo renditje i bashkangjitet shtatë virtyteve: besimit, shpresës, dashurisë (për të afërmin), mençurisë, drejtësisë, guximit dhe maturisë; të shtatë mëkateve vdekatare: krenarisë, koprracisë, epshit, smirës(lakmisë), grykësisë, inatit, përtacisë; (të përpiluara nga Papa Gregori i Madh) dhe shtatë sakramenteve: pagëzimit, krezmimit, eukaristisë, rrëfimit, martesës, blatimit (shugurimit), krezmimit të sëmurit.
 * Dituria
 * Kuptimi / Mendja
 * Këshilla
 * Fuqia
 * Njohuria / Dituria (e shenjtë)
 * Përkushtimi
 * Droja e Perëndisë

Thënie

 * "Me të vërtetë po ju them: të gjitha mëkatet do t´i falen njerëzve, dhe çdo përdhosje që ata thonë; por kushdo përdhos kundër Shpirtit të Shenjtë nuk do të falet kurrë, por është  fajtor i mëkatit të amshuar: sepse ata thonë, 'Ai ka një shpirt të papastër'". (Ungjilli i Markut 3:28:29)
 * "Ai që nuk është me mua është kundër meje, dhe ai që nuk mbledh me mua humbet. Prandaj unë po ju them: Çdo mëkat dhe përdhosje do t`u falet njerëzve; por përdhosja kundër Frymës nuk do t`u falet atyre. Dhe kushdo që flet kundër Birit të njeriut do të falet; por ai që flet kundër Frymës së Shenjtë nuk do të falet as në këtë botë as në atë të ardhmen." (Ungjilli i Matisë 12:30-32)
 * "Aty ku është kisha aty është edhe Shpirti i Perëndisë; e ku është Shpirti i Perëndisë aty është edhe kisha". Shën Ireneusi i Lionit
 * "Kisha është ndërtuar nga Shpirti i Shenjtë". Shën Ambrozi
 * "Pa Shpirtin e Shenjtë, Perëndia është larg, Krishti mbetet në të kaluarën, Ungjilli është një letër e vdekur, kisha një organizatë e thjeshtë, autoriteti një fuqi, misioni një propagandë, kulti një kujtim, dhe veprimi i krishterë një moral skllevërish. Patriarku Athinagoras I

Shiko edhe

 * Perëndia
 * Jezusi
 * Trinia
 * Krishterimi
 * Teologjia

Lidhje të jashtme

 * Fara e Zotit: Kush apo çfarë është Shpirti i Shenjtë?
 * Shtëpia e shpirtit: Vepra e Shpirtit të Shenjtë.
 * Lutuni: Lutje Shpirtit të Shenjtë.
 * Faqet katolike: Dhuratat e Shpirtit të Shenjtë.
 * Kisha evangjelike gjermane: Unë besoj në Shpirtin e Shenjtë. Ligjëratë nga Herman Bart.

Heilige Gees الروح القدس ܪܘܚܐ ܕܩܘܕܫܐ Müqəddəs Ruh Свети Дух Esperit Sant Duch svatý Helligånden Heiliger Geist Άγιο Πνεύμα Holy Spirit Sankta Spirito Espíritu Santo Püha Vaim Espiritu Santua fa:روح‌القدس Pyhä Henki Saint-Esprit Hillige Geast An Spiorad Naomh Espírito Santo Sṳn-lìn רוח הקודש (נצרות) Duh Sveti Szentlélek Spirito Sancte Allah Roh Kudus Mmuo Nso Heilagur andi Spirito Santo 聖霊 სულიწმინდა 성령 Spiritus Sanctus Hellege Geescht Šventoji Dvasia Свет Дух പരിശുദ്ധാത്മാവ് Roh Kudus Heilige Geest Heilige Geest Den heilage ande Den Hellige Ånd Duch Święty Espírito Santo (cristianismo) Ch'uya Ispiritu Duhul Sfânt Святой Дух Sveti Duh Holy Spirit Duch Svätý Sveti Duh Свети Дух Den Helige Ande Roho Mtakatifu Espiritu Santo Kutsal Ruh Te Varua Maitai Святий Дух Chúa Thánh Linh Sint Esprit 聖靈 聖靈 Umoya ongcwele